cyanic-selkie/wikianc huggingface dataset:
Валкан танц
Снимањето
Одложувањата во распоредот за снимање го поместиле снимањето во есента, при што декоратерите на сетот морале со спреј-боја да ги фарбаат листовите зелени. Некооперативното време тогаш тргнало во друга насока, движејќи се нагло од огромна топлина па сè до ниски 40 °F (4 °C), предизвикувајќи смрзнувачки услови за познатата сцена со капење во октомври. Екипата носела топли капути, ракавици и чизми. Свејзи и Греј се соблекле во лесна летна облека за по неколкупати да нурнат во ладната вода. Наспроти уживањето на нејзиниот карактер, Греј подоцна ја опишала водата како „застрашувачки“ ладна, и дека не би влегла во езерото да не била „млада и гладна“.
Релациите помеѓу двата главни ликови варирале во текот на продукцијата. Тие веќе имале проблем во соработката и во нивниот претходен проект, Red Dawn. Ги средиле работите толку колку да имаат позитивна оцена на аудицијата, но почетната соработка наскоро избледела и тие наскоро се расправале пред секоја сцена. Постоела загриженост помеѓу продукцискиот персонал дека неподносливоста помеѓу двете ѕвезди би го загрозило снимањето на љубовните сцени. Поради ова, продуцентот Бергстејн и режисерот Ардолино ги натерале звездите повторно да ја изгледаат нивната почетна аудиција - онаа со „неверојатната“ хемија. Со ова се постигнал саканиот ефект, Свејзи и Греј биле способни да се вратат на снимањето со обновена енергија и ентузијазам.
Режисерот Ардолино ги охрабрувал глумците да импровизираат, и често ги оставал камерите да снимаат иако глумците скршнувале од сценариото. Еден ваков пример е сцената каде Греј стои пред Свејзи со грбот свртена кон него, и ја става раката горе позади неговата глава, додека тој поминува со неговите прсти по нејзината рака (слично на позата која се наоѓа на филмскиот постер). Иако овој момент бил замислен како сериозен и нежен, Греј била исцрпена и потегот и бил скокотлив и не можела да прекине да се кикоти секој пат кога Свејзи го пробувал, без разлика колку пати Андролино барал да се повтори. Свејзи бил нестрплив да ја заврши сцената, и однесувањето на Греј му станало иритирачко. Сепак, продуцентите одлучиле дека сцената е добра каква што е и ја ставиле во филмот заедно со кикотењето на Греј и иритирачките гримаси на Свејзи. Таа станала една од најпопуларните сцени во филмот, излегувајќи на крајот, како што кореографот Кени Ортега вели „еден од најделикатните и најискрените моменти во филмот“.
Пост-продукција
Снимањето завршува навремено и во рамки на буџетот на 27 октомври 1986 година. Но сепак, на никој од тимот не му се допаднало како бил склопен филмот, директорите на Вестром биле убедени дека филмот ќе биде неуспешен. Триесет и девет проценти од луѓето кои го гледале филмот не сфатиле дека абортусот е под-заплет. Во мај 1987 година, филмот му бил прикажан на продуцентот Арон Русо. Според директорот на Вестрон, Мичел Канолд, реакцијата на Русо на крајот на филмот била, „Изгорете го негативот, и соберете го осигурувањето“.
Дополнителни спорови се појавиле околу прашањето дали би се нашол некој корпоративен спонзор за да се промовира филмот. На трговците од Клирасил производите за акни им се допаднал филмот, кои на филмот гледале како средство за да допрат до помладата публика. Сепак, кога дознале дека филмот содржи сцена со абортус, побарале тој дел од заплетот да се отфрли. Бергстејн одбила и промовирањето на Клирасил отпаднало. На крајот, Вестрон самите го промовирале филмот и ја закажале премиерата за 16 август 1987 година. Директорите на Вестрон испланирале филмот да го пласираат во кината за викенд, а потоа да го пратат директно како домашно видео, бидејќи Вестрон пред филмската продукција бил во бизнисот со видео дистрибуција. Земајќи предвид на колку многу луѓе не им се допаднал филмот до тој момент, продуцентката Готлиб се присеќава на нејзините размислувања дека „Би била благодарна ако после премиерата на филмот луѓето не ми се дерат“.
Наследство
Џенифер Греј во раните 90-ти направила операција на носот, со која го сменила нејзиниот нос и го направила нејзиното лице речиси непрепознатливо од нејзиниот карактер на „Бејби“. Сè до ден денес, таа не може да најде улога која може да се мери со успехот која таа го постигнала во Валкан танц.
Џери Орбах, веќе познат како успешен бродвејски глумец, продолжил во различни жанрови. Тој го позајмил гласот на свеќарникот „Лумиер” во анимираниот филм на Дизни, Убавицата и Ѕверот од 1991 година, пред да ја прифати неговата најпозната улога, детективот Лени Бриско во ТВ драмата „Закон и Ред“, во која тој глумел од 1992 сè до неговата смрт во 2004 година.
Георги Старделов
Георги Старделов (Гевгелија, — Скопје, ) — македонски естетичар, есеист, книжевен критичар, теоретичар и академик.
Животопис
Роден е во 1930 г. во Гевгелија. Дипломирал филозофија на Филозофскиот факултет во Белград. Докторирал по филозофски науки во 1965 година. Бил професор на Философскиот факултет во Скопје (1956-1966), негов декан (1975-1977), прв декан на интердисциплинарните студии по новинарство (1977-1981), претседател на Друштвото на писателите на Македонија и претседател на Македонскиот ПЕН центар. За неговиот севкупен творечки опус, на Философскиот факултет во Скопје е одбранета докторска дисертација под наслов „Естетичките, културолошките и книжевноокритичките концепции на Георги Старделов“ (1977).
За член на МАНУ бил избран во 1986 година. Во периодот од 2000 до 2004 година бил потпретседател на МАНУ а од 2009 Бил нејзин потпретседател  раководител на Лексикографскиот центар, за да од 1 јануари 2008 година стане претседател на МАНУ. Во МАНУ, од 1993 година раководел со макропроектот „Историја на културата на Македонија“ од кој во негова редакција биле издадени 20 тома.
Старделов бил член на редакцијата на списанието за книжевност, култура и уметност „Современост“. Бил плоден научен работник во повеќе дисциплини (филозофија, историја, естетика, теорија и социологија на културата и уметноста, историја на книжевноста.
Починал во Скопје на 11 јануари 2021 година.
NGC 6873
NGC 6873 — астеризам во соѕвездието Стрела, заведен во Новиот општ каталог на длабоконебесни тела.
Откривање
Објектот е откриен на 1825 година од страна на Фридрих Георг Вилхелм фон Струве, со помош на рефрактор, чијашто леќа имала пречник од 9,6 см.
Податоци од набљудување
Според морфолошката класификација на галаксиите, NGC 6873 е од видот *Grp. NGC 6873 има само една позната привидна димензија, која изнесува 14'.
Други поделби
Проучување на NGC 6873 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 163; додека во Каталогот на основни ѕвезди (GSC) е групиран под бројот 1629. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 372.
Константин Апостолов
Константин Апостолов (}, -, ) - македонски микробиолог, вирусолог, академик.
Животопис
Апостолов е роден во Кочани на 17 април 1933 година. Медицински факултет завршил во Скопје во 1957 година, а потоа се усовршувал во дијагностичка вирусологија во Бирмингем, Англија. Специјалистички испит по микробиологија полагал на Медицинскиот факултет во Скопје во 1963 година. Ја основал Вирусолошката лабораторија при Републичкиот завод за здравствена заштита.
По 1963 година кариерата ја продолжува во Англија, прво во Регионалната вирусна лабораторија во Болницата во Бирмингем, каде што специјализирал електронска микроскопија, потоа во Институтот за вирусологија и хемотерапија во Истражувачките лаборатории во Бекенхам, Кент. Од 1972 година до своето пензионирање работел како виш предавач и советник во Болницата Хамерсмит во Лондон.
Научно-истражувачката дејност на проф. Апостолов во почетокот била насочена кон клиничка и лабораториска дијагноза на вирусни заболувања и електронска микроскопија на вируси, а подоцна кон истражување на мембраните на вирусите, механизмот на цитопатскиот ефект на вирусите, ефектите на репликација на вирусите врз метаболизмот и др. Тој има објавено и 71 научен труд во реномирани светски списанија.
Доктор Константин Апостолов починал на 16 август 2008 година во Лондон.
Нина Гопова
Нина Јурјевна Гопова-Трофимова (Нина Юрьевна Гопова-Трофимова; родена е руска кану-спринтерка која што се натпреваруваше од средината на седумдесеттите до раните осумдесеттите. Натпреварувајќи се на две Летни олимписки игри, освоила два медали во дисциплината К-2 500 метри, злато на Летните олимписки игри во 1976 и сребро на Летните олимписки игри во 1980.
Гопова исто така освоила пет медали на Светското кану првенство, две злата во дисциплините К-1 500 метри и К-4 500 метри на Светското кану првенство во 1973 и три сребрени медали во дисциплините К-2 500 метри, 1973, К-4 500 метри, 1974 година.
Попов Дол (Велмеј)
Попов Дол — археолошко наоѓалиште во селото Велмеј во областа Дебрца. Претставува некропола од доцноантичкото време и ран Среден век. Се наоѓа на околу 300 м северозападно од селото, западно од наоѓалиштето Калуѓерица, над горниот меѓуселски пат Велмеј - Средоречие. На западната страна на ридот (нива на еден селанец, според археологот Васил Лахтов) биле откриени повеќе гробови градени од бигорен камен. По површината се среќаваат фрагменти од доцноантички и раносредновековни керамички садови. Овие гробови и гробовите од наоѓалиштето Калуѓерица најверојатно и припаѓале на иста населба која би требало да се наоѓа во непосредната близина.
Панк-рок
Иако сите основни одлики на панкот (на англиски punk) — верноста на триакордните песни и едноставните мелодии — се содржани во опусот на Лу Рид и Velvet Underground, Iggy & The Stooges и MC5, панкот како жанр се афирмира на двете страни на Атлантикот дури во втората половина на седумдесеттите години на минатиот век. Се претпоставува дека изразот „punk“ го создале двајца критичари, Лестер Бенгс и Дејв Марш, опишувајќи ја музиката и ставот кои го пропагирале групите од типот на MC5 и New York Dolls.
Потекло и развој
Панкот бил реакција на алчноста на дискографската индустрија, гломазноста и помпезноста на прогресивниот рок, на стадионските глам-рок атракции, слатката поп-продукција и социјалните прилики — посебно во Велика Британија. Поедноставно објаснување дал еден американски рок-критичар: “Панкот настојувал да му врати на рокот сето она што го изгубил станувајќи мегауспешен масовен феномен... да не се појавеше панкот, рокот би исчезнал“. Во САД панк-движењето се развило многу порано отколку во Велика Британија. Помеѓу почетниците треба да се спомнат The Ramones и групите и изведувачите собрани околу Њујоршкиот CBGB клуб, кои во текот на 1975 и 1976 настапуваат Пети Смит, Talking Heads, Heartbreakers и други.
Во Британија во втората половина на седумдесеттите години, минатиот век во првиот ред на панкот се појавуваат The Sex Pistols, чии главни одлики биле провокативниот сценски настап, експлозивни гитариски рифови на трагата на класичниот едноставен рокенрол од педесеттите и шеесеттите како на пример Eddie Cohran, Gene Vincent, The Who, Small Faces итн. како и анархоидни текстови. Претставниците на панкот се залагаат за идејата, рудиментарната енергија на базичниот рок и „направи-сам“ естетиката. Агресивните сценски настапи често биле компензација за слабите инструментални способности на изведувачот, но наспроти тоа панкот за себе го осигура огромниот одзив кај адолесцентската британска публика која, за разлика од американската, ги прифатила како генерациски исказ. Поради тоа тврдењето дека панкот никогаш не е “мртов“, туку менувајќи се, се разгранува и се трансформира, изгледа реално и вистинито.
Жанрови на панк-музиката
Оi Punk е всушност заложба за враќање на панкот од каде што и потекнал — на улицата, наспроти комерцијализацијата на неговиот првобитен бран (многу од првобитните бендови се искомерцијализирале, потпишале милионски договори со што првобитната идеја била компромитирана), потоа за враќање на сировоста и едноставноста наспроти претераната интелектуалност и артизам што довело и до отуѓувањето на панкот од улицата (по згаснувањето на Секс Пистолс еуфоријата Џони Ротен ги формира Public Image Limited и почнува да твори во некои позрели постпанк и психоделични води), како и заложби за обединување на субкултурните движења — панкерите и скинхедите кои претходно веќе постоеле како субкултура уште од крајот на шеесеттите но го прифатиле подоцнежното појавување на панкот.
Автентичното Oi движење било замислено како строго аполитично и како спротивставено и на левицата и на десницата, но постојат извесни исклучоци на заземање лева или десна политичка ориентација, и тоа во случајот со бендот Angelic Upstarts, кои отворено се декларираат како комунисти-троцкисти, Combat 84 кои кокетирале во извесни моменти со десницата од што подоцна ќе се отрнат итн. Автентичните Oi бендови ја критикувале и десницата (напр. се потсмевале на неонацистичката организација British Movement нарекувајќи ја "German Movement"), а од друга страна во текстот на песната "Suburban rebels" групата Business го критикува и лево-ориентираното студенско движење велејќи дека глумат револуционери, дека се од удобни домови на средната класа без никаква врска со пролетаријатот и дека мафтаат со срп и чекан, но никогаш со Британско знаме (осудувајќи ги за недостаток на патриотизам, кој е една од одликите на Oi движењето наспроти оние правци во панкот врзани за анархизмот или нихилизмот).
Битно е да се нагласи дека Oi панкот нема никаква поврзаност со неонацизмот како што тоа обично се тврди, за што впрочем и самиот негов „идеен татко“ сега познатиот британски новинар Garry Bushell постојано нагласува давајќи цврсти аргументи (имено самиот тој всушност бил активен социјалист и тоа токму во тоа време). Неонацистички бендови во рамките на панкот и скинхед движењето секако постојат, но тие не се дел од Oi, но претставуваат засебни правци (nazi-skinheads или nazi-punks, правецот Rock against Communism или RAC именуван како противодговор на Rock against racism и сл.). Сепак недоразбирањата околу евентуалната поврзаност на Oi поддвижењето на панкот со нацизмот и до ден денес постојат, што всушност и довело меѓудругото до недоволна медиумска експонираност на овие групи.
Oi панкот се нарекувал уште и streetpunk, reality punk или „пролетерски панк“ пред дефинитивно да го добие името Oi punk по песната "Oi, Oi, Oi" на групата Cockney Rejects, а самиот назив "Oi!" во англискиот секојдневен жаргон претставува повик за обрнување на вниманието („Еј!“), нагласувајќи дека се врзува за улицата и работничката класа, наспроти студентите најчесто од средната класа итн.
Овој стил се појавува на крајот на седумдесеттите години на дваесеттиот век, а замира некаде во средината на осумдесеттите години, меѓудругото и како последица на „хајките“ и осудувањата за наводен неонацизам, особено по познатите големи нереди во Southall, при што група азиски емигранти го нападнале Oi концертот и неговите посетители сметајќи го за расистички. Овој голем инцидент бил употребен од печатот ненаклонет кон Oi движењето како аргумент дефинитивно да го етикетира како неонацистичко.
Познати Oi панк-бендови се The 4skins, The Business, Infa Riot, The Oppressed, Cockney Rejects и др.
Маргарета Балабанова-Стефанова
Маргарета Балабанова-Стефанова (родена 1953 година во Скопје) — македонска лекарка, специјалист дерматовенеролог и универзитетски професор на Медицинскиот факултет при Универзитетот „Св. Кирил и Методиј“ во Скопје.
Панк-рок
Жанрови на панк-музиката
Анархопанкот се раѓа во крајот на седумдесеттите и почетокот осумдесеттите години на дваесеттиот век, во музиката преовладува цврст панк-звук со анархистички текстови со антивоена, еколошка, антифашистичка и антикапиталистичка тематика (сходно на тоа, во поново време и со антиглобалистички пораки). За разлика од првобитниот бран на панкот (напр. Секс пистолс) кој „анархијата“ ја сфаќаше во некоја рудиментирана адолесцентска форма (како „хаос“, тотален нихилизам и просто уништување на се’ и сешто) со намера да го шокира естаблишментот, кај анархо-панкот веќе се гледа едно зрело и правилно сфаќање на анархизмот како борба против секој вид на власт и репресија, а за воспоставување на едно братско уредување на меѓусебните односи на луѓето, што е една идеологија со долго претходно постоење независно од панкот.
Најпозат анархопанк бенд е The Crass.
Маргарета Балабанова-Стефанова
Животопис
Проф. д-р Маргарета Балабанова-Стефанова е родена во Скопје, во 1953 година. Основното училиште и гимназија завршила во родниот град. Студиите на Медицинскиот факултет во Скопје ги започнала во учебната 1972/73 година, а дипломирала во мај 1978 година. Во 1978 година е примена на работа во Клиниката за кожни и венерични болести (денешна Клиника за дерматологија), како лекар приправник-стипендист на Заедницата за научни дејности. Во мај 1979 година го положила стручниот испит и ја отпочнала специјализацијата по дерматовенерологија, во јуни 1982 година го положила специјалистичкиот испит и се стекнала со звање специјалист по дерматовенерологија.
Во 1996 година ја одбранила докторската дисертација под наслов: „Хиперсензитивни кутани реакции на беталактамски антибиотици-рационален дијагностички и прогностички пристап“ и се стекнала со звање доктор на медицински науки. Во 1983 година е избрана за асистент, а во 1997 за доцент на Катедрата по дерматовенерологија при Медицинскиот факултет во Скопје. На клиниката за Дерматологија е вклучена во целокпуната стручна работа на одделите и во амбулантско-поликлиничката дејност а посебно во работата на Алерголошката амбуланта со која и раководи. Општата дерматоалергологија и особено медикаментозните алергиски реакции на кожата се област од псоебен стручен и научно-истражувачки интерес во нејзината работа. За усовршување во таа област Проф. д-р Балабанова-Стефанова престојувала во: Белград, 1990 година, на Клиниката за алергологија и имунологија при Универзитетскиот клинички центар (директор Проф. д-р М. Љаљевиќ); Хелсинки, 1990 година, на Клиниката за дерматовенерологија и специјалната Болница за алергиски заболувања при Универзитетската Централна Болница во Хелсинки (директор Prof. d-r K. Mustakallio и Prof. d-r Т. Haahtela). Братислава и Прага, 1992 година, на Клиниките за дерматовенерологија при Универзитетите Коменски и Карло. (директори Prof. d-r Buchvald и Prof. d-r F. Vosmik) Проф. д-р Маргарета Балабанова-Стефанова е член на Здруженијата на лекарите на Македонија, и здруженијата за: дерматовенерологија; базична, клиничка имунологија и алергологија и медицинска информатика. Како автор и соавтор на околу 40 стручни и научни трудови учествувала на конгреси и симпозиуми од областа на дерматовенерологијата, алергологијата и клиничката имунологија и општата медицина во Републикава, во рамките на поранешна Југославија и надвор од земјата. Проф. д-р Маргарета Балабанова-Стефанова е еден од авторите на прирачникот: „Алергиски болести-лекување“ (издаден 1998 год. Скопје, Медис Информатика)и е соавтор на монументалното дело - Дерматовенерологија- основен учебник за студенти по медицина - Скопје, Култура 2005 година.
Панк-рок
Жанрови на панк-музиката
Горенаведените се само неколку подправци на панкот, а постојат и низа други, при што може да се констатира дека се работи за мошне хетерогена сцена отворена за разни идеи и често неортодоксна. Честопати е тешко да се разграничи точно каде се границите помеѓу одредени стилови. Восекој случај сето тоа влегува во катефоријата панк. Секој правец си има некои свои одлики често создадени под влијание на времето и средината во кои се појавиле, како и музичките влијанија врз нивните исполнители. Така на пример постои: Hard core punk (создаден првобитно во САД, но подоцна раширен низ светот, бендови: Black Flag, Minor Threat, Agnostic front и многу други. Хардкорот и самиот се има разграничено во многу подвидови, речиси како да е засебен правец: Њујоршки хардкор, Мелодичен хардкор, метализиран хардкор итн.), паралелно со него во Британија се формира т.н. UK 82 генерација на бендови (The Exploited, Charged GBH итн.), потоа како пожестока форма на анархопанкот се јавува crust punk, потоа постои ska-punk (со примеси на ска музика), мелодичен панк, punk'a'billy (со рокабили примеси од педесеттите год. на дваесеттиот век), панк со електронска музика (како напр. Sigue Sigue Sputnik) итн.
Како производ на панкот, веднаш по него на крајот на седумдесеттите се јави и мошне важниот и влијателен правец во музиката Новиот бран (New Wave), кој во своите почетоци беше интегрален дел од панкот, како некаков негов „поинтелектуален“ и „поумерен“ подправец (групи и изведувачи како: Devo, Elvis Costello & The Attractions, Blondie, XTC, Talking Heads итн. Во почетоците овие изведувачи и самите се декларираа а и од другите беа сместувани во Панк, за подоцна да се одделат во еден засебен new wave правец. По неговото замирање негови деривати беа помрачниот алтернативен post-punk (напр. бендовите Gang of Four, Joy Division итн.), поискомерцијализираниот New romantics (Duran Duran, Spandau Ballet), потоа Synthpop или electro-pop итн.
Во деведесеттите години на дваесеттиот век дојде до своевиден ривавјл на панкот што доведе до повторно зголемено интересирање за него, создавање на нови и реоформување на многу од старите бендови, вклучително и на Секс Пистолс за Filthy Lucre Live турнејата.
Статии на Википедија во врска со панк-музиката
Прапанк
Панк-музика
Панк-субкултура
Панк-идеологија
[http://en.wikipedia.org/wiki/Oi! Oi панк]
Скинхедси
Движењето „Скинхедси против расните предрасуди“
Street punk
Анархо-панк
UK 82 генерацијата
наци скинхеди
Нацистички панк
Комунистички и Анархистички Скинхеди
Ska-punk
Мелодичен хардкор
Панкабили
Новиот бран
Post-punk
Список на државни водачи во 564 година
Ова е список на државни водачи во 64 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Параклис „Св. Кирил и Методиј“ - Крупиште
Свети Кирил и Методиј — параклис во близина на штипското село Крупиште, Македонија. Сместен е непосредно покрај магистралниот пат Штип-Кочани, на раскрсницата за регионалниот пат кон Пробиштип.
Обединета Словенија
Обединета Словенија (словенечки: Zedinjena Slovenija или Zdruzhena Slovenija) — име првично дадено на нереализираната политичка програма на словенечкото национално движење, формулирана за време на Пролетта на народите во 1848 година. Програмата барала обединување на сите области населени со Словенци во едно единствено кралство под власта на Австриското Царство, еднакви права на Словенците во јавноста и силно се спротивставиле на планираната интеграција на Хабсбуршката Монархија со Германската Конфедерација. Програмата не успеала да ги исполни своите главни цели, но таа останала заедничка политичка програма на сите струи во рамките на словенечкото национално движење до Првата светска војна.
Историска позадина
По бунтот во Виена што го принудило Фердинанд I да го укине феудализмот и да усвои устав, многу народи на Австриското Царство добиле шанса да ги зајакнат своите идеи. По Виенскиот конгрес во 1815 година, за прв пат по векови, сите Словенци биле под власт на еден император. Тие, сепак, биле поделени меѓу различни политички поделби, имено провинциите Крањска, Штаерска, Корушка, Горица и Градишка, Истра, Трст, Ломбардија и Венеција (Венецијанска Словенија) и Кралството Унгарија (Прекмурје). Во таква расцепканост, невозможна била самоуправа на национална основа.
Програмата на Обединета Словенија првпат била формулирана на 17 март 1848 година од страна на словенечкиот свештеник и политички активист Матија Мајар од Корушка, а објавена на 29 март во националниот конзервативен весник Вести од земјоделството и занаетчиството (Kmetijske in rokodelske novice), уредуван од Јанез Блејвеис. Идејата што ја предложил Мајар била елаборирана и артикулирана од општеството на Словенците од Виена, предводено во тоа време од познатиот лингвист Франц Миклошич, кој го објавил нивниот манифест на 29 април во словенечкиот весник „Новице“ од Клагенфурт. Во истиот период, географот Петер Кослер издал карта на сите словенечки земји со етничко-јазични линии.
Јанез Блејвејс овие барања му ги предал на помладиот брат на австрискиот император надвојводата Јован, кој 15 години живеел меѓу Словенците во Марибор. Трите клучни точки од програмата (создавање на Словенија како посебен ентитет, признавање на Словенецот и противење на приклучувањето кон Германската Конфедерација) биле потпишани како петиција. Сè уште постојат 51 потпишан лист, што покажува дека програмата била добро поддржана од масите. Потпишаната петиција била претставена до австрискиот парламент; но, поради востанието во Унгарија, Парламентот се распуштил уште пред да може да расправа за словенечкото прашање.
Последици
Политичките аспирации на Словенците биле потиснати од апсолутизмот на баронот Александар фон Бах во 1851 година, а словенечкото национално движење било преместено назад на речиси чисто културно поле. Програмата на Обединета Словенија, сепак, останала заедничка политичка програма на сите струи во рамките на словенечкото национално движење до Првата светска војна, а моќта ја добивала во периодот на табори помеѓу 1868 и 1871 година. По војната и распаѓањето на Австроунгарија, програмата била делумно заменета со идејата за интеграција со другите Јужни Словени во заедничката земја Југославија.
По распадот на Австроунгарската империја во октомври 1918 година, и последователното создавање на прво Државата на Словенците, Хрватите и Србите, а потоа и Кралството на Србите, Хрватите и Словенците, значителен број Словенци, главно во Јулијанскиот марш и Корушка, останале надвор од земјата. Затоа, програмата на Обединета Словенија останала многу присутна во политичките и интелектуалните дебати во меѓувоениот период. Во април 1941 година, таа била вклучена во манифестот на Ослободителниот фронт на словенечкиот народ. По анексијата на словенечкото приморје кон Југославија во 1947 година и поделбата на Слободната територија на Трст меѓу Италија и Југославија во 1954 година, главното барање на програмата Обединета Словенија - обединување на мнозинството словенечки земји во обединет и автономен политички управен субјект – го виде своето исполнување.
Пошта Словенија издала поштенска марка по повод 150-годишнината од движењето Обединета Словенија.
Теорија на однесувањето на потрошувачот
Теоријата на однесувањето на потрошувачот е дел од микроекономијата која го проучува однесувањето на потрошувачот при купувањето на производите и услугите на пазарот. Оваа теорија за првпат била предложена во 1871 година.
Корист и маргинална корист
Основа на теоријата на потрошувачката е анализата на користа (ползата) на потрошувачот. Во тој поглед, иако желбите на потрошувачот не можат директно да се измерат, сепак тие се мерат преку цената која е подготвен да ја плати потрошувачот за да задоволи одредена желба. Вкупната корист на потрошувачот (total utility) се зголемува со секоја дополнителна единица од производот што го троши, но ова се однесува само на вкупната корист. Притоа, вкупната корист расте со опаѓачка стапка, односно секоја дополнителна единица од производот што го троши поединецот му носи сè помала и помала корист. Онаа единица од производот за која потрошувачот се двоуми дали да ја купи, Маршал ја нарекува маргинална купувачка (marginal purchase), а неговата корист - маргинална корист (marginal utility). Според тоа, маргиналната корист на секое нешто опаѓа со секое зголемување на количеството што го имаме. Меѓутоа, законот за опаѓачка маргинална корист важи само ако човекот се набљудува во една точка од времето, т.е. ако се занемарат промените на неговите желби и потреби со текот на времето. Законот за опаѓачка маргинална корист може да се претстави и преку цената на производот. Имено, цената што е подготвен да ја плати потрошувачот за една дополнителна единица од производот Маршал ја нарекува маргинална цена на побарувачката (marginal demand price). Токму оваа цена ја претставува маргиналната корист на производот. Слично на тоа, цените што потрошувачот сака да ги плати за два производа зависат од односот на маргиналната корист на тие производи.
Изборот на потрошувачот меѓу одделни производи се врши според нивната маргинална корист. Ако еден производ му носи на потрошувачот поголема маргинална корист во споредба со друг производ (пресметано во однос на нивните цени), тогаш потрошувачот ќе го избере првиот прозивод. Притоа, потрошувачот ќе го распредели својот доход по одделни производи во точката во која се изедначува маргиналната корист на сите производи (во однсс на нивните цени). На сличен начин се врши и изборот меѓу сегашната и идната потрошувачка: ако денешната потрошувачка му носи на потрошувачот поголема маргинална корист во споредба со неговото купување во иднина, тој ќе одлучи да го купи производот денес. Оваа меѓувременска споредба меѓу сегашната и идната маргинална корист се изразува преку субјективната дисконтна стапка на потрошувачот.
Вкусевите и преференциите
Крива на индиферентност е крива линија која ги покажува сите комбинации на два производа кои на потрошувачот му даваат иста корист, т.е. исто задоволство. Бидејќи сите точки на оваа крива му обезбедуваат еднакво задоволство на потрошувачот, тој е рамнодушен во однос на тие комбинации на производите, односно не претпочита ниту една комбинација во споредба со другите. Во микроекономијата, кривата на индиферентност ги покажува вкусевите, т.е. преференциите на потрошувачот.
Анализата на кривите на индифиренција се темели врз две основни претпоставки:
Бидејќи кривата на индиференција е опаѓачка, нејзиниот наклон има негативна вредност. Притоа, наклонот на кривата на индиференција се вика маргинална стапка на супституција на производот А за производот Б. Оваа стапка покажува колкаво количество од производот А потрошувачот сака да го замени за единица од производот Б.
S AБ = - =
каде: S AB е маргиналната стапка на супституција; MU А е маргиналната корист на производот А; MU Б е маргиналната корист на производот Б.
Буџетската линија
Буџетската линија ги содржи сите комбинации на добра и услуги што потрошувачот може да ги набави со својот расположлив доход по тековните цени. Ако на потрошувачот му стојат на располагање две добра, тогаш буџетската линија може да се прикаже графички, при што секое од двете добра ќе биде означена на оските во координатниот систем.
Во случајот со два производа, буџетската линија на потрошувачот може да се претстави на следниов начин:
x 2 = - x 1
Оттука, наклонот на буџетската линија е еднаков на: -
Буџетската линија се занова на две важни претпоставки:
Изборот на потрошувачот
При објаснувањето на однесувањето на потрошувачот, теоријата поаѓа од претпоставката дека потрошувачот се однесува рационално. Рационалниот потрошувач се одликува со три основни својства:
Однесувањето на потрошувачот претставува максимизациски проблем. То значи дека е потребно ограничените ресурси да се искористат на начин којшто предизвикува максимизирање на користа. Со оглед на тоа што потрошувачите се желни за повеќе, а функцијата на користа расте со зголемување на количеството, единственото нешто коешто ја ограничува потрошувачката е расположливиот доход, т.е. буџетот. Со цел да ја максимизира својата корисност, поединечниот потрошувач треба да ја избере комбинацијата на добра во точката на допир на нивната крива на индиферентност со буџетската линија. Со други зборови, кривата на индиферентност чијашто тангента е буџетската линија ја претставува максималната корист добиена со искористување на целокупниот буџет на потрошувачот. Координатите на точката на допир покажуваат по колку единици од секое добро потрошувачот треба данабави за целосно да го искористи својот буџет за да ја постигне максималната корисност. Линијата што ги поврзува сите точки на допир на кривата на индиферентност со буџетската линија се нарекува патека на проширување.
Промените во однесувањето на потрошувачот настануваат како последица на два фактора: промените на цените на производите и промените на доходот на потрошувачот. Ако се промени цената на еден производ, тоа предизвикува поместување на буџетската линија на тој начин што се менува нејзиниот наклон. Како последица на тоа, потрошувачот купува помалку од производот чија цена се зголемила, т.е. повеќе од производот чија цена се намалила. Овој ефект се нарекува ефект на супституција, зашто потрошувачот го заменува поскапиот со поевтин производ. Од друга страна, ако се промени доходот на потрошувачот, тогаш се поместува целата буџетска линија (без да се промени наклонот на линијата) при што новата буџетска линија е паралелна на претходната. Овој ефект се нарекува ефект на доходот. Во тој случај, потрошувачот може да купи повеќе од двата производа (ако се зголеми доходот), односно ќе се намали потрошувачката на двата производа (ако се намали доходот), но во одредени случаи, ефектот на доходот може да предизвика да се зголеми потрошувачката на некои производи (нормалните производи) а да се намали потрошувачката на други производи (инфериорните производи). Инаку, ефектот на доходот и ефектот на супституција може да делуваат во истата насока, т.е. ефектот на доходот да го засили ефектот на супституција, но може да делуваат и спротивно, т.е. ефектот на доходот да го поништи ефектот на супституција.
Џарит
Џарит или Рита (маршалски: Jarōj ) е населено место (село или мало гратче) во Маршалските Острови. Џарит е воедно и едно од островчињата од кои е составен атолот Маџуро. Во Џарит се наоѓа О.У. „Рита“ и С.У. „Маршалски Острови“, најголемо јавно основно и средно училиште во земјата. Џарит е поврзан со Лаура со пат.
844 п.н.е.
844 п.н.е. — година според општоприфатениот календар. Тоа била 844. година пред новата ера, 844. од првиот милениум п.н.е., 44. од 9 век п.н.е. и петта од 840-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4664 и 4665 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3906 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2916 и 2917 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 91 пред основањето на Рим.
NGC 6874
NGC 6874 — расеано ѕвездено јато во соѕвездието Лебед, заведено во Новиот општ каталог на длабоконебесни тела.
844 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 844 година се протега во 1792 и 1793, додека според второто гледиште, годината трае во текот на 1852 и 1853 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 301 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1510 и 1509 исламска година пред хиџра.
NGC 6874
Објектот бил предмет и на други истражувања, па освен како NGC 6874 се споменува и како OCL 157.1, *Grp ?.
Откривање
Објектот е откриен на 15 септември 1792 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6874 е од видот IV1m. NGC 6874 има само една позната привидна димензија, која изнесува 7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 7 м 48 с, а неговата деклинација, односно висината на лакот на тој агол, +38° 14' 0"".
IC 545
IC 545 — галаксија во соѕвездието Тукан, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 545 се споменува и како ESO 110-9.
Откривање
Објектот е откриен на 29 август 1900 година од страна на Делајл Стјуарт.
Податоци од набљудување
Според морфолошката класификација на галаксиите, IC 545 е од видот SB0. Видливиот сјај со голо око изнесува 14 mag, а оној во рамките на интервалот од минималната до максималната честота 15 mag, додека површинскиот сјај изнесува 12,7 m/лм2. IC 545 има привидни димензии од 1,2' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 23 ч 19 м 36,6 с, а неговата деклинација, односно висината на лакот на тој агол, -64° 34' 8"". Положбениот агол на објектот е во износ од 23°.
Други поделби
Проучување на IC 545 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 71082.
Користена литература
Parts I-V. Moscow: Moscow State University, 1962-74. (9,679)
HD 201345
HD 201345 — ѕвезда во соѕвездието Лебед. Со привидна величина од 7,764.
Серански јазик
Серанскиот, или познат како сијаски, е австронезиски јазик кој се зборува во Папуа Нова Гвинеја, во покраината Сандаун. Јазикот е дел од подгрупага на схаутенски јазици од групата на западноокеански јазици. Јазикот се пишува на латиница.
Олег Горобиј
Олимписки игри
Олег Горобиј (Олег Владимирович Горобий), роден во ) — руски кану-спринтер кој се натпреваруваше од 1990 до 2003. Натпреварувајќи се на три Летни олимписки игри, тој освои само еден медал-бронза на Летните олимписки игри во 1996, Атланта, САД.
Горобиј исто така освои и тринаесет медали на Светското кану првенство.
Пекиншка патка
Пекиншка патка или „пекиншка печена патка“ (北京烤鴨) — познато јадење од Пекинг кое било подготвувано уште од династијата, а сега се смета за едно од најпознатите Кинески национални јадења. Јадењето се состои од печена патка позната по тенката, крцкава кожа, со автентични верзии на сервирање. Патките се посебно гоени, а после 65 дена се колат и се зачинуваат пред да бидат испечени во фурна. Месото често се јаде со палачинки, млад кромид и хоисин сос. Два најпознати ресторани во Пекинг кои го сервираат овој деликатес се Кванјуде и Бјенјифанг, два века стари зданија ко станаа традиционални имиња.
Историја
Печената патка како јадење за првпат била подготвена во Кина, во времето на владеењето на Јужните и Северните династии. Пекиншката патка беше подготвена за Императорот на Кина во времето на владеење на династијата Јуен. Вистинското име на јадењето е Шаоуази кое беше спомнато во прирачникот за рецепти на јадења и пиења на Ху Сихуј кој во 1330 г. бил главен готвач во царската кујна. Во династијата, пекиншката патка била едно од главните јадења во менито на кралскиот двор. Во 1416 г. се изгради и првиот специјализиран ресторан за подготвуавање на пекиншка патка во Пекинг.
Во средината на XX век пекиншката патка станала национален симбол на Кина кој бил развиен од страна на туристите и дипломатите. На пример Во 1972 г., министерот за надворешни работи на САД, Хенри Кисинџер се сретнал со премиерот Џоу Енлај во Големата народна сала. По напорните долги разговори кои завршиле утрото, американската делегација за ручек била послужена со пекиншка патка, која станало најомилено јадење на Кисинџер. Пекиншката патка подготвена во Куанјуд посебно била омилено јадење на разни политички водачи како што се кубанскиот револуционер Фидел Кастро, германскиот канцелар Хелмут Кол.
HD 202710
HD 202710 — спектроскопска двојна ѕвезда во соѕвездието Лебед. Со привидна величина од 6,37.
Црквиште (Велмеј)
Скала — археолошко наоѓалиште во селото Велмеј во областа Дебрца. Претставува раносредновековна црква и некропола. Лежи во месноста Крапчин Дол, меѓу Огранџо Ливада и Алибеџица, десно од патот за селото Брежани, на околу, 5 км воздушна линија југоисточно од селото. Овде веројатно била подигната црква која подоцна е пресечена со пороите на трапот што се спушта од месноста Слива. На левата страна од трапот се забележуваат повеќе камења во групи, а самиот простор изгледа како вештачки создадена тумбичка - грамада. Јужно од оваа грамада се забележуваат гробни конструкции од камени плочи и поситни камења. Во нивата на еден селанец од Велмеј, недалеку југоисточно од овој простој е раскопан гроб и е откриена сребрена обетка од X до XII век.
Долна Црква (Миравци)
Долна Црква — археолошко наоѓалиште во гевгелиското село Миравци. Наоѓалиштето претставува сакрален објект од римското време. На југоисточниот крај од селото, на десната страна на стариот пат Миравци-Гевгелија спорадично се среќаваат делови од керамички садови. Откриени биле повеќе делови од архитектонска мермерна пластика: тордиран столб и повеќе обработени блокови.
Агнец
Агнец или Јагне Божјо (лат. Agnus Dei) — назив за Исус Христос, кој се споменува во Библијата и се користи во теологијата и христијанската богосложба.
Јагнето е симбол на Исусовото откупување на луѓето од гревот, кога се жртвувал со своето страдање и смрт на крстот. Се жртвувал како невино јагне, милосрден кон оние што неправедно го мачеле.
Во Стариот завет, пророкот Исаија пророкува дека Исус како кротко јагне ќе го спаси светот: „Го одведоа како јагне на колење; како овца нема пред оние што го стрижат, тој не ја отвори устата своја“ ( Ис 53:7). Во Книгата Излез, Египќаните не им дозволиле на Евреите слободно да го напуштат Египет. Таа ноќ, кога Бог решил да ги избави од Египет, тие ја славеле Пасха. Било наредено секое семејство да жртвува по едно јагне „без мана, едногодишно и машко“ (2. Мој. 12:5) за да го јадат за вечера и со неговата крв да ги попрскаат праговите и надвратникот на куќата. Ова било знак дека ќе бидат поштедени во смртта на египетските првороденчиња. Христијаните го гледаат Исус како „жртвено јагне“, чија крв ги откупи луѓето од гревот.
Јован Крстител при средбата со Исус рекол: „Еве го Јагнето Божјо, кое ги зема гревовите на светот“ (Јован 1:29). Во книгата Откровение, Исус како Агнец ги отвора печатите, со кои е запечатена книгата за судбината на светот (Отк. 5).
Кревање тегови на Летните олимписки игри 2012 — преку 75 кг за жени
Натпреварувањето во кревање тегови во категорија преку 75 кг во женска конкуренција на Летните олимписки игри 2012 се одржа на 5 август во Ексел Центарот во Лондон.
Учествуваа вкупно 14 натпреварувачки од 13 држави.
Формат на натпреварување
Секоја дисциплина во овој спорт се состои од два дела.
Во првиот дел тегот се крева во еден потег од земјата до над глава, а во другиот дел, најчесто со поголеми тежини, тегот се крева до над колена со еден потег при што кревачот најчесто се спушта на колена да би си олеснил себеси, а потоа повторно крева на рамења, повторно спуштајќи се кон земјата и практично го крева тегот со помош на нозете, и на крајот во вис, повторно со помош на нозете.
Секој натпреварувач има по три обиди во двата начини на кревање.
Распоред
Сите саатници се по Британско летно време (UTC+1)
Рекорди
Пред натпреварувањето светските и олимписките рекорди беа:
Список на државни водачи во 1435 година
Ова е список на државни водачи во 435 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
HD 207119
HD 207119 — ѕвезда во соѕвездието Лебед. Со привидна величина од 6,369.
Бошава
Бошава или Бошавица — река во Јужна Македонија, десна притока на Вардар.
Извира на планината Кожуф на надморска височина од 1.070 метри, каде е наречена Лисачка Река, а се влева во Вардар пред Демиркаписката Клисура на височина од 95 метри.
Реката тече во истоимената област Бошава.
Тек
Значаен дел од сливот има пороен карактер.
Притоки
Нејзини најголеми притоки се: